Tamezgunt-a akken i d-nenna deg tazwara, d tamuggit d tamellaɣt, deg-s kra n yimzegren n taḍṣa. Yessexdem-iten akken ad yefk udem icebḥen i tmezgunt yebnan seg tazwara ɣer taggara ɣef twaɣit yuɣen tamurt. Tamezgunta yebdan gar yiẓekwan, yekfan s nnger gar yiẓekwan. S cwiṭ n taḍṣa ad yettu umhanay kra n wakud, iɣilifen d wurfan. Yessedda-d kra n tenfaliyin yesseḍṣayen, ama s umeɛɛek neɣ s wawal. Ur neẓri ara tamezgunt ɣef usayes akken ad d-nini ma tella tutlayt tafekkawit yesseḍṣayen neɣ ala.